Firmaet blev grundlagt i [[1905]] af Baron [[Herbert Austin]], der indtil da havde arbejdet for The Wolseley Sheep Shearing Machine Company i [[Birmingham]]. Herbert Austin var ivrig bilentusiast og havde siden 1895 bygget biler i sin fritid. The Wolseley Sheep Shearing Machine Company så ikke kommercielle muligheder i bilproduktion, men de var indstillede på, at lade Herbert Austin bruge Wolseley-navnet til bilproduktion, så Austin grundlagde med [[Hiram Maxim]] og brødrene Vickers i stedet bilfabrikken [[Wolseley Motors]].<ref name = ODNBChurch>Roy Church, 'Austin, Herbert, Baron Austin (1866–1941)’, Oxford Dictionary of National Biography, Oxford University Press, 2004</ref> Wolseley Motors blev hurtigt Storbritanniens største bilproducent, men i 1905 opstod uenighed mellem Herbert Austin og Albert Vickers over tekniske løsninger til virksomedens motorer, hvorfor Herbert Austin med økonomisk støtte fra stålmagnaten Frank Kayser forlod Wolseley og i stedet i slutningen af 1905 stiftede The Austin Motor Company Limited, der fik lokaler i den lille landsby Longbridge lidt uden for Birmingham.<ref>''The Automotor Journal, 4. november 1905, p. 1366''</ref> I slutningen af april 1906 trodsede et stort antal motorentusiaster store snemængder for at være til stede ved Herbert Austin præsentation af sin første Austin: En fircylindret model med kædetræk, der kunne leveres med 15, 20 eller 25 [[Hestekraft|hestekræfter]] til en pris mellem 500 og 650 [[britiske pund]].<ref>Automobile Notes. ''[[The Times]]'', 1. maj 1906; p. 6; Issue 38008</ref>
Filosofi Historie Foreninger Organisationer